NORAKSTS

|  |  |
| --- | --- |
| 20.06.2024. | Nr.7/16 |

**DELEĢĒŠANAS PROCESA UZSĀKŠANA**

**SOCIĀLO PAKALPOJUMU SNIEGŠANAI STACIJAS IELĀ 13, JELGAVĀ**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 9.punktu un 7.pantu, Valsts pārvaldes iekārtas likumu, Sociālo pakalpojumu un sociālās palīdzības likuma 9.panta pirmo daļu, 11.panta 2. punktu, 17.panta pirmo daļu, Ministru kabineta 2016. gada 20. decembra noteikumu Nr.871 “Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi” 50.3 punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Pilnvarot Jelgavas valstspilsētas pašvaldības iestādi “Jelgavas sociālo lietu pārvalde”:

1. Uzsākt deleģēšanas procesu, izstrādāt konkursa dokumentāciju un organizēt pretendentu atlasi par šādu sociālo pakalpojumu sniegšanu Stacijas ielā 13, Jelgavā:
   1. bērnu ilgstošas sociālās aprūpes un sociālās rehabilitācijas institūcijas pakalpojums;
   2. grupu dzīvokļu pakalpojums;
   3. dienas aprūpes centra pakalpojums pilngadīgām personām ar garīga rakstura traucējumiem;
   4. specializētās darbnīcas pakalpojums pilngadīgām personām ar garīga rakstura traucējumiem.
2. Sagatavot izskatīšanai Jelgavas valstspilsētas pašvaldības domē jautājumu par lēmuma 1. punktā minēto sociālo pakalpojumu deleģēšanu un deleģēšanas līguma slēgšanu ar izraudzīto pretendentu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā